stanford-oval/wikipedia huggingface dataset:
Sosiaalidemokraattinen puolue (Japani)

| Sosiaalidemokraattinen puolue> 社会民主党 Shakai minshu -tō |
| --- | --- |
  
  
Perustettu:  19. tammikuuta 1996
Johto:   Mizuho Fukushima (pj.) 
Ideologia:   sosiaalidemokratia  demokraattinen sosialismi  pasifismi  progressivismi 
Poliittinen kirjo:  keskusta-vasemmisto
Japanin alahuone:  1 / 465
Japanin ylähuone:  1 / 245
Kotisivu:  sdp.or.jp
Infobox OKNimi-testi OK: 
Japanin sosiaalidemokraattinen puolue (jap. 社会民主党 Shakai minshu -tō) on vuonna 1996 perustettu poliittinen puolue Japanissa.
Ideologia

Puolue kannattaa kuolemanrangaistuksen poistamista, hyvinvointipalvelujen lisäämistä, hiilipäästöjen leikkaamista 15 %:lla ja Yhdysvaltain kanssa solmitun sotilasliiton purkamista.
Aiheesta muualla

Japanin sosiaalidemokraattisen puolueen viralliset sivut
| n k  Japanin puolueet |
| --- | --- |
Parlamentissa edustetut:  Liberaalidemokraattinen puolue  Kōmeitō  Perustuslaillinen demokraattinen puolue  Kommunistinen puolue  Sosiaalidemokraattinen puolue  Nippon Ishin no Kai  Minshintō  NHK-puolue  Reiwa shinsengumi 
Toimintansa lopettaneet:  Rikken seiyūkai (1900–1940)  Kenseikai (1916–1927)  Kokumin doshikai (1924–1932)  Rikken minseitō (1927–1940)  Kokumin dōmei (1932–1940)  Shakai taishūtō (1932–1940)  Tōhōkai (1936–1944)  Taisei yokusankai (1940–1945)  Demokraattinen sosialistinen puolue (1960–1994)  Demokraattinen puolue (1998–2016)  Taiyō no tō (2010–2012)  Nippon Ishin no Kai (2012–2014)
Englannin jalkapalloliitto

| Englannin jalkapalloliitto> The Football Association |
| --- | --- |

Laji:  jalkapallo
Perustettu:  1863
Alueellinen:  Englanti
Puheenjohtaja:  Debbie Hewitt
Toimitusjohtaja:  Mark Bullingham
Jäsenyydet:   FIFA  UEFA 
Aiheesta muualla
Sivusto
Infobox OKNimi-testi OK: 
Englannin jalkapalloliiton toimialueeseen kuuluu Englanti, Jersey, Guernsey ja Mansaari
Englannin jalkapalloliitto (The Football Association, The FA) on maailman vanhin jalkapalloliitto. Se on perustettu vuonna 1863. FA:n toiminnan tarkoituksena on Englannin jalkapallomaajoukkueiden toiminnan koordinointi, kansallisten liigojen ja kilpailuiden järjestäminen sekä Englannin alueella tapahtuvan jalkapallotoiminnan valvonta. FA on ollut kansainvälisen jalkapalloliiton FIFA:n jäsen vuosina 1905–1918, 1924–1928 sekä yhtäjaksoisesti vuodesta 1945 lähtien. Lisäksi FA on ollut UEFA:n jäsenenä vuodesta 1954 alkaen sekä ollut perustamassa jalkapallon säännöistä vastaavaa ja niitä hallinnoivaa IFAB:ia vuonna 1886.
Englanti on nykymuotoisen jalkapallon synnyinkoti. Sen lisäksi että sen jalkapalloliitto on maailman vanhin, sillä on myös maailman vanhin cup-kilpailu, FA Cup, jota pelattiin ensimmäistä kertaa vuonna 1871 sekä maailman vanhin ammattilaisliiga, The Football League, jonka ensimmäinen kausi pelattiin vuonna 1888.
Liiton nykyinen puheenjohtaja on Greg Clarke. Liiton presidenttinä toimii prinssi William.
Aiheesta muualla

Wikimedia Commonsissa on kuvia tai muita tiedostoja aiheesta .
TheFA.com (englanniksi)
| n k UEFA:n kansalliset jäsenliitot |
| --- | --- |
 Albania  Alankomaat  Andorra  Armenia  Azerbaidžan  Belgia  Bosnia ja Hertsegovina  Bulgaria  Englanti  Espanja  Färsaaret  Georgia  Gibraltar  Irlanti  Italia  Itävalta  Islanti  Israel  Kazakstan  Kosovo  Kreikka  Kroatia  Kypros  Latvia  Liechtenstein  Liettua  Luxemburg  Malta  Moldova  Montenegro  Norja  Pohjois-Irlanti  Pohjois-Makedonia  Puola  Portugali  Ranska  Romania  Ruotsi  Saksa  San Marino  Serbia  Skotlanti  Slovakia  Slovenia  Sveitsi  Suomi  Tanska  Turkki  Tšekki  Ukraina  Unkari  Valko-Venäjä  Venäjä  Viro  Wales
Färsaarten jalkapalloliitto

| Färsaarten jalkapalloliitto> Fótbóltssamband Føroya |
| --- | --- |

Laji:  jalkapallo
Perustettu:  1979
Alueellinen:  Färsaaret
Presidentti:  Christian Andreasen
Johtaja:  Kristin Dam Ziska
Jäsenyydet:   FIFA  UEFA 
Aiheesta muualla
Sivusto
Infobox OKVirheellinen NIMI-arvo: 
Färsaarten jalkapalloliitto (fääriksi Fótbóltssamband Føroya, lyh. FSF) on jalkapallon lajiliitto Färsaarilla. Färsaarten jalkapalloliitto on perustettu vuonna 1979. Liitosta tuli FIFA:n täysjäsen vuonna 1988. Liiton presidenttinä on toiminut vuodesta 2010 lähtien Christian Andreasen ja pääsihteerinä vuodesta 2023 lähtien Kristin Dam Ziska.
Aiheesta muualla

Lajiliiton verkkosivusto (fääriksi)
| n k UEFA:n kansalliset jäsenliitot |
| --- | --- |
 Albania  Alankomaat  Andorra  Armenia  Azerbaidžan  Belgia  Bosnia ja Hertsegovina  Bulgaria  Englanti  Espanja  Färsaaret  Georgia  Gibraltar  Irlanti  Italia  Itävalta  Islanti  Israel  Kazakstan  Kosovo  Kreikka  Kroatia  Kypros  Latvia  Liechtenstein  Liettua  Luxemburg  Malta  Moldova  Montenegro  Norja  Pohjois-Irlanti  Pohjois-Makedonia  Puola  Portugali  Ranska  Romania  Ruotsi  Saksa  San Marino  Serbia  Skotlanti  Slovakia  Slovenia  Sveitsi  Suomi  Tanska  Turkki  Tšekki  Ukraina  Unkari  Valko-Venäjä  Venäjä  Viro  Wales
Căușeni

| Căușeni |
| --- | --- |
 vaakuna
 Căușeni
 Koordinaatit: 46.6397°N, 29.4090°E 
Valtio:   Moldova
Piiri:  Căușenin piiri
Väkiluku (2014):  19 900
 
 www.causeni.md 
 Căușenin piirin sivusto 
Infobox OKVirheellinen NIMI-arvo: 
Căușeni (ven. Кауша́ны, Kaušany, ukr. Кауша́ни, Kaušany) on kaupunki eteläisessä Moldovassa ja Căușenin piirin hallintokeskus. Se sijaitsee maanteitse noin 73 kilometriä Moldovan pääkaupunki Chișinăusta kaakkoon. Kaupungin väkiluku oli vuoden 2014 alussa noin 19 900 ja koko Căușenin piirin 91 300. Kaupungin väkiluku oli kasvanut runsaalla 2 000 hengellä vuosikymmenessä, sillä vuoden 2004 väestönlaskennassa asukkaita oli 17 757.
Kaupungissa on 1600-luvulla aiemman puukirkon paikalle rakennettu, Neitsyt Marian taivaaseenastumiselle pyhitetty tiilinen kirkkorakennus, jonka sisäseinät ja -katto on maalattu täyteen kristillisiä kuvia. Osa kuvista tiedetään olevan vuodelta 1763. Rakennus on paikkakunnan vanhin ja  Moldovan ainoa rakennus, jossa on keskiaikainen fresko. Kirkon avoinnaolo tutustumista varten on kuitenkin satunnaista.
Köyhäksi luonnehditun piirin keskukseen pääsee pääkaupungista busseilla ja reittitaksilla (maršrutka) edullisesti. Pääkaupungista Căușeniin johtava rautatie kulkee autonomisen, kapinallisen Transnistriaan kuuluvan Benderin kautta. Erään lähteen mukaan ratayhteys olisi nyttemmin myös lännempää, pian Chișinăun itäpuolelta etelään johtavan rataosuuden kautta.
Postimerkki Neitsyt Marian taivaaseenastumisen kirkosta Căușenissa.
Neitsyt Marian taivaaseenastumisen kirkko restaurointitöiden aikaan.
Căușenin piirin hallintorakennus.
Apostolien Pietari ja Paavali mukaan nimetty kirkko Căușenissa.
Aiheesta muualla

Kuvia tai muita tiedostoja aiheesta Căușeni Wikimedia Commonsissa
Jon Nietos

| Jon Nietos |
| --- | --- |

Henkilötiedot
Titteli:  Yövartion ylikomentaja
Lojaalius:   Starkin suku  Yövartio 
Syntynyt:  283 AL
Perhe:   Eddard Stark (isä, kirjasarjassa)  Rhaegar Targaryen (isä, televisiosarjassa)  Lyanna Stark (äiti, televisiosarjassa)  Daenerys Targaryen (täti, televisiosarjassa) 
Esiintymiset
Kirjat:   Valtaistuinpeli  Kuninkaiden koitos  Miekkamyrsky  Korppien kestit (ei kertojahahmona)  Lohikäärmetanssi 
Kaudet:   1  2  3  4  5  6  7  8 
Näyttelijä:  Kit Harington
Jon Nietos (engl. Jon Snow) on kuvitteellinen hahmo kirjailija George R. R. Martinin fantasiasarjassa Tulen ja jään laulu ja sen televisiosovituksessa Game of Thrones, jossa häntä näyttelee Kit Harington. Jon on kirjoissa merkittävä kertojahahmo ja lukeutuu televisiosarjan päähenkilöihin.
Jon esitellään sarjan ensimmäisessä kirjassa Valtaistuinpeli (1996) Talvivaaran lordin Eddard Starkin äpäränä eli aviottomana poikana. Jon liittyy Yövartioon, jonka miehet vartioivat Pohjoista jäisen Muurin toisella puolella asuvilta villeiltä. Kuninkaiden koitoksessa (1998) hän osallistuu tiedusteluretkeen, jonka aikana hän jää villien vangiksi, mutta onnistuu saamaan heidän luottamuksensa. Hän saa tietää villien suunnitelmista hyökätä Muurin eteläpuolelle Westerosiin Miekkamyrskyssä (2000), ja alkaa rakastua villinaiseen Ygritteen. Jon pettää villit ja Ygritten, ja johtaa Yövartion puolustusta villejä vastaan. Voitokkaan taistelun jälkeen Jon valitaan Yövartion ylikomentajaksi. Lohikäärmetanssissa (2011) Jon neuvottelee rauhansopimuksesta Yövartion ja villien kesken, mutta joutuu joidenkin Yövartion miesten vihamielisyyksien kohteeksi.
Hahmo

Valtaistuinpelissä Jon Nietos esitellään Eddard ”Ned” Starkin, Talvivaaran lordin, 14-vuotiaana aviottomana poikana sekä Robbin, Sansan, Aryan, Branin ja Rickonin velipuolena. Hänen sanotaan omaavan vahvat Starkin piirteet ja häntä kuvaillaan salskeaksi ja pitkäkasvoiseksi, jolla on tummanruskeat hiukset ja harmaat silmät. Hän on myös rohkea ja kiltti. Jonin sukunimi on ”Nietos” (engl. Snow, perinteinen Pohjoisen äpäristä käytetty sukunimi) ja Nedin vaimo Catelyn paheksuu häntä, koska hän muistuttaa Catelyniä Nedin uskottomuudesta. Jonia on kuvailtu ulkopuolisena ”väliinputoajana”, joka haaveilee seikkailuista ja on kotonaan Talvivaarassakin pohjimmiltaan koditon.
Jon on samanikäinen kuin Robb ja hänellä on lämpimät välit sisaruksiinsa, etenkin poikatyttö Aryaan. Ned kohtelee Jonia kuin muitakin lapsiaan siinä missä hänen kunniansa sen suo. Kaikesta huolimatta ulkopuolisena itseään pitävä Jon on oppinut olemaan itsenäinen ja puolustamaan itseään tarvittaessa. Jon ihannoi isäänsä, mutta häntä loukkaa se ettei Ned suostu kertomaan hänelle äitinsä henkilöllisyyttä. Tarinan alussa Jon ottaa lemmikikseen albiinon hurjasuden, jonka hän nimeää Aaveeksi. Myöhemmin hän huomaa, että silloin tällöin hän voi ”elää” suden kautta ja jakaa sen kokemukset.
Tarina > Valtaistuinpeli

Valtaistuinpelissä Jon ja hänen sisaruksensa löytävät kuusi orpoa hurjasuden pentua ja ottavat ne lemmikikseen. Jonin hurjasusi on täysin valkoinen, erilainen kuin muut, ja hän nimeää sen Aaveeksi. Jonilla ei äpäränä ole paljoa tulevaisuudennäkymiä, joten hän päättää liittyä Yövartioon, missä äpäräkin voi nousta kunnioitettuun rooliin. Yövartion miehet puolustavat Pohjoista Muurin takana eläviltä villeiltä. Mustalinnassa muut alokkaat paheksuvat häntä, mutta hän saa heidät puolelleen auttamalla muita miekkailussa. Hän ystävystyy etenkin jalosukuisen Samwell Tarlyn kanssa. Jon saa asemestari ser Alliser Thornen vihat päällensä, kun tämä panee merkille Jonin johtajuustaidot ja alkaa pitämään häntä uhkana omalle asemalleen. Myös Yövartion ylikomentaja Jeor Mormont panee merkille Jonin erinomaisuuden ja nimeää hänet henkilökohtaiseksi aseenkantajakseen valmentaakseen häntä johtajaksi. Eräänä iltana kaatunut Yövartion mies nousee kuolleista ja yrittää hyökätä ylikomentaja Mormontin kimppuun. Jon pelastaa Mormontin hengen, mutta polttaa kätensä pahasti. Kiitokseksi Mormont antaa Jonille valyrialaisesta teräksestä taotun Mormontin suvun miekan. Kuultuaan isänsä teloituksesta ja veljensä Robbin sotaanlähdöstä, Jon päättää hylätä Yövartion ja yrittää karata, mutta hänen ystävänsä onnistuvat vakuuttamaan Jonin pitämään valansa. Jon sitoutuu Yövartioon, ja valmistautuu lähtemään tiedusteluretkelle Muurin toiselle puolelle.
Tarina > Kuninkaiden koitos

Kuninkaiden koitoksessa Jon liittyy mukaan Yövartion tiedusteluretkelle Muurin toiselle puolelle. Crasterin linnassa he saavat kuulla villien valinneen kuninkaakseen Mance Rayderin, entisen Yövartion miehen. Jon lähetetään tiedustelemaan edeltä osana joukkoa, jota johtaa Qhorin Puolikäsi. He kohtaavat villien vartiomiehiä, jotka Qhorin käskee Jonin tappamaan. Jon huomaa toisen vartioista olevan nainen, nimeltään Ygritte, ja ottaakin tämän vangiksi. Jon ei pysty tappamaan naista ja päästä tämän pakenemaan. Yöllä Jon näkee Aaveen silmin tuhansia villejä, mammutteja ja jättiläisiä. Jon kertoo unestaan muille ja Qhorin päättää palata takaisin Muurille. Villit jahtaavat heitä ja Qhorin käskee Jonin antautumaan ja liittymään villeihin, kun he jäävät kiinni. Villit eivät luota Joniin ja käskevät hänen tappamaan Qhorinin osoittaakseen todellisen luontonsa. Jon kaksintaistelee Qhorinin kanssa ja tappaa tämän Aaveen avulla. Jon liittyy villien matkaan ja Ygritte kertoo hänelle Mance Rayderin olevan marssimassa Muuria kohti.
Tarina > Miekkamyrsky

Miekkamyrskyssä Jon tapaa Mance Rayderin ja onnistuu uskottelemaan tälle jättäneensä Yövartion. Heidän keskustellessa Mance paljastaa aikeensa hyökätä Westerosiin. Mance lähettää Jonin Ygritten mukana Muurin eteläpuolelle. Jon rakastuu Ygritteen ja rikkoo valansa makaamalla tämän kanssa. Jon harkitsee Yövartion hylkäämistä, mutta päättää lopulta pettää Ygritten ja kertoa Yövartion miehille Mancen aikeista. Jon puolustaa Mustalinnaa onnistuneesti villien hyökkäykseltä; Ygritte kuolee surun murtaman Jonin käsivarsille. Kun ser Alliser Thorne ja lordi Janos Slynt palaavat Mustalinnaan, he syyttävät Jonia petturuudesta ja vangitsevat hänet. He tajuavat, ettei Jonia voi hirttää tämän suosiosta johtuen, joten he lähettävät hänet Mancea vastaan Yövartion lähettiläänä, uskoen Jonin kuolevan tehtävää suorittaessa. Mance kertoo omistavansa Talven torven, jolla Muurin voi murtaa, ja tarjoaa sitä Yövartion miehille vastineeksi villien pääsystä Muurin eteläpuolelle. Ennen kuin Jon ehtii hyökätä Mancen kimppuun ja tuhota torven, Stannis Baratheonin miehet saapuvat ja kukistavat Mancen. Stannis lupaa Jonille Talvivaaran, jos tämä osoittaa uskollisuutta hänelle. Jon harkitsee Stannisin ehdotusta, mutta lopulta kieltäytyy. Jonin kieltäydyttyä, hänet valitaan tietämättään Yövartion uudeksi ylikomentajaksi.
Tarina > Korppien kestit

Korppien kesteissä Jon esiintyy vain lyhyesti Samwellin kertojaluvussa, kun hän lähettää Samin Kastelliin opiskelemaan uudeksi mestariksi.
Tarina > Lohikäärmetanssi

Lohikäärmetanssissa Jon palaa kertojahahmoksi. Stannis pyytää Jonia luovuttamaan Yövartion linnoja miehilleen, mutta Jon ei suostu allekirjoittamaan luovutussopimusta. Kun Jon käskee Janos Slyntiä miehittämään erästä hylättyä linnaa, Janos kieltäytyy. Kun Janos jatkaa tottelemattomuuttaan, Jon tuomitsee hänet kuolemaan niskoittelusta. Jon panee tuomion täytäntöön ja mestaa Janosin itse, ja saa Stannisin kunnioituksen. Jon pyytää Stannisia säästämään Mancen hengen, mutta Stannis kieltäytyy, ja polttaa tämän elävältä. Punainen papitar Melisandre paljastaa Jonille muuttaneensa Mancen ulkonäköä lumoustaialla, joten Stannisin tapattama mies ei ollut Mance. Kun Jon kuulee sadistisen Ramsay Boltonin naineen Jonin siskopuolen, Aryan, Jon lähettää Mancen pelastamaan tämän. Stannis aloittaa marssin kohti Talvivaaraa vapauttaakseen sen Ramsayn hallusta. Jon antaa Tormund Jättiläisenturman tuoda kolmisen tuhatta villiä Muurin läpi ja yrittää vakuuttaa muita Yövartion miehiä sen välttämättömyydestä. Jon saa Ramsaylta pilkkaavan kirjeen, jossa kerrotaan Stannisin ja Mancen vangitsemisesta. Jon ilmoittaa lähtevänsä etelään taistelemaan Ramsayta vastaan, mikä tuottaa Yövartion johdossa tyytymättömyyttä. Jonia vastaan kapinoidaan ja hänet surmataan puukottamalla.
Aiheesta muualla

Jon Nietos A Wiki of Ice and Firessa (englanniksi)
| n k Tulen ja jään laulu |
| --- | --- |
Romaanit:  Valtaistuinpeli (1996)  Kuninkaiden koitos (1998)  Miekkamyrsky (2000)  Korppien kestit (2005)  Lohikäärmetanssi (2011)  The Winds of Winter (?) 
Televisiosarja:  Tuotantokaudet (1  2  3  4  5  6  7  8)  Näyttelijät  Palkinnot Jaksot: Talvi on tulossa Kaksi miekkaa Ruusu ja leijona Pitkä yö
Videopelit:  A Game of Thrones: Genesis  Game of Thrones (2012)  Game of Thrones (2014) 
Musiikki:  For the Throne  Game of Thrones: Season 6  Game of Thrones: Season 7  ”Jenny of Oldstones”  ”Light of the Seven” 
Hahmot:  Joffrey Baratheon  Robert Baratheon  Cersei Lannister  Tyrion Lannister  Jon Nietos  Arya Stark  Daenerys Targaryen  Yön kuningas 
Lohikäärmeet:  Balerion 
Suvut ja järjestöt:  Stark  Targaryen  Yövartio 
Kielet:  Dothraki  Valyria 
Paikat:  Kuninkaansatama  Lohikäärmekivi  Maailma  Muuri  Talvivaara  Westeros 
Tapahtumat:  Aikajana  Robertin kapina  Viiden kuninkaan sota 
Sarjaan liittyvät teokset
Romaanit:  Seitsemän kuningaskunnan ritari (2015)  Tuli ja veri (2018) 
Televisiosarjat:  House of the Dragon (2022–)  Tuotantokaudet (1  2)  Näyttelijät  Soundtrack  A Knight of the Seven Kingdoms: The Hedge Knight (2025) 
Hahmot:  Daemon Targaryen  Rhaenyra Targaryen
Yhdysvaltain korkeimman oikeuden rakennus

| Yhdysvaltain korkeimman oikeuden rakennus> United States Supreme Court Building |
| --- | --- |

Osoite:  1 First Street, NE Washington, DC 20543
Sijainti:  Washington (DC), Yhdysvallat
Koordinaatit:  38°53′25.8″N, 77°0′16.2″W
Valmistumisvuosi:  1935
Suunnittelija:  Cass Gilbert Cass Gilbert, Jr.
Käyttäjä:  Yhdysvaltain korkein oikeus
Julkisivumateriaali:  marmori
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Yhdysvaltain korkeimman oikeuden rakennus (engl. United States Supreme Court Building) on Washington DC:ssä sijaitseva rakennus, jossa Yhdysvaltain korkein oikeus kokoontuu. Rakennusta ylläpitää Architect of the Capitol -virasto.
Historia

Yhdysvaltain korkein oikeus kokoontui alun perin New Yorkin Merchants Exchange Buildingissä. Pääkaupungin siirryttyä Philadelphiaan oikeus toimi ensin Independence Hallissa ja tämän jälkeen kaupungintalolla. Korkein oikeus muutti Washingtoniin kaupungin tultua Yhdysvaltain pääkaupungiksi 1800. Siellä se kokoontui eri tiloissa Capitol -rakennuksessa. Korkeimman oikeuden puheenjohtaja ja Yhdysvaltain entinen presidentti William Howard Taft pyysi vuonna 1929 kongressia rakentamaan korkeimmalle oikeudelle oman rakennuksen. Arkkitehti Cass Gilbert suunnitteli uudisrakennuksen, jonka rakennustyöt alkoivat 1932, ja oikeus muutti siihen 1935. Gilbert kuoli ennen rakennuksen valmistumista, ja Cass Gilbert, Jr. sekä John R. Rockart auttoivat saattamaan rakennustyöt päätökseen.
Kuvia

Istuntosali.
Equal justice under law -lause rakennuksen julkisivussa.
Authority of Law -patsas.
Contemplation of Justice -patsas.
Aiheesta muualla

Wikimedia Commonsissa on kuvia tai muita tiedostoja aiheesta .
Korkeimman oikeuden rakennuksen verkkosivusto (englanniksi)
Schumacher

Schumacher on saksankielinen sukunimi, joka tarkoittaa suutaria. Alkuperäisestä sanasta, Der Schuhmacher, on sukunimessä pudonnut yksi h-kirjain pois.
Schumacher-nimisiä

Schumacher, oik. Flávio Sérgio Viana (s. 1975), brasilialainen futsalpelaaja
Benjamin Schumacher, yhdysvaltalainen fyysikko
Corinna Schumacher (s. 1969), saksalainen aktivisti ja hevosurheilija
David Schumacher (s. 2001), saksalainen autourheilija, Ralf Schumacherin poika
E. F. Schumacher (1911–1977), brittiläinen taloustieteilijä, joka on kirjoittanut kirjan Small is Beautiful (1973)
Fritz Schumacher (1869–1947), saksalainen arkkitehti ja kaupunkisuunnittelija
Gina-Maria Bethke, s.o. Gina-Maria Schumacher (s. 1997), saksalainen hevosurheilija
Harald Schumacher (s. 1954), saksalainen jalkapallomaalivahti
Heinrich Christian Schumacher (1780–1850), saksalainen tähtitieteilijä
Joel Schumacher (1939–2020), yhdysvaltalainen elokuvaohjaaja, -käsikirjoittaja ja -tuottaja
Kurt Schumacher (1895–1952), saksalainen poliitikko, sosiaalidemokraattien johtaja toisen maailmansodan jälkeen
Marja Toppinen-Schumacher (1940–2016), suomalainen oopperalaulaja
Michael Schumacher (s. 1969), saksalainen Formula 1 -kuljettaja, Ralf Schumacherin isoveli
Michael Schumacher (s. 1993), ruotsalainen jääkiekkoilija
Mick Schumacher (s. 1999), saksalainen autourheilija
Ralf Schumacher (s. 1975), saksalainen Formula 1 -kuljettaja, Michael Schumacherin pikkuveli
Stefan Schumacher (s. 1981), saksalainen maantiepyöräilijä
Sandra Schumacher (s. 1966), saksalainen kilpapyöräilijä
Toni Schumacher (s. 1938), saksalainen jalkapallomaalivahti
Tony Schumacher (s. 1969), yhdysvaltalainen kiihdytysajaja.
Schuhmacher-nimisiä

Irma Heijting-Schuhmacher (1925–2014), lankomaalainen uimari
| --- | --- |
: Tällä täsmennyssivulla luetellaan henkilöitä, joilla on sama sukunimi.
Fălești

| Fălești |
| --- | --- |
 vaakuna
 Fălești
 Koordinaatit: 47.5727°N, 27.7069°E 
Valtio:   Moldova
Piiri:  Făleștin piiri
Historiall. maininta:  1429
Kaupungiksi:  1940
Väkiluku (2014):  16 800
Postinumero:  MD-5900
Suuntanumero(t):  +373 259
 
 falesti.md 
 Făleştin piirin sivusto 
Infobox OKVirheellinen NIMI-arvo: 
Fălești (ven. Фале́шты, Falešty, ukr. Фале́шти, Falešty) on kaupunki Pohjois-Moldovassa. Se on Făleștin piirin hallintokeskus ja sijaitsee maanteitse noin 130 kilometriä Moldovan pääkaupunki Chișinăusta luoteeseen. Kaupungin väkiluku oli vuoden 2014 alussa noin 16 800 ja koko Făleștin piirin 91 900. Kaupungin väkiluku oli kasvanut yli 1 800 hengellä vuosikymmenessä, sillä vuoden 2004 väestönlaskennassa asukkaita oli 14 931.
Ukrainasta Moldovan pohjoisosan keskuksen Bălțin kautta saapuva eurooppatie E583 jatkaa Făleștin lounaispuolella rajan yli Romanian Iașiin. Myös pääkaupungista Unghenin kautta Bălțiin johtava Molodvan rautateiden rata kulkee Făleștin kautta. Rautatieasema on noin neljä kilometriä keskustan kaakkoispuolella.
Kaupungintalo.
Făleștin piirihallinnon rakennus.
Kirkko (1795) molodvalaisessa postimerkissä.
Făleștin rautatieasema.
Piirisairaala.
Kansallisen teleyhtiön rakennus.
Pieni kauppakeskus.
Făleștin poliisiasema.
Aiheesta muualla

Kuvia tai muita tiedostoja aiheesta Fălești Wikimedia Commonsissa
Espanjan kuninkaallinen jalkapalloliitto

| Espanjan kuninkaallinen jalkapalloliitto> Real Federación Española de Fútbol |
| --- | --- |


Laji:  jalkapallo
Perustettu:  1913
Alueellinen:  Espanja
Presidentti:  Rafael Louzán
Johtaja:  Álvaro de Miguel Casanueva
Jäsenyydet:   FIFA  UEFA 
Aiheesta muualla
Sivusto
Infobox OKNimi-testi OK: 
Espanjan kuninkaallinen jalkapalloliitto (esp. Real Federación Española de Fútbol, RFEF) on Espanjan jalkapallon kattojärjestö. Liiton pääkonttori ja harjoituskeskus Ciudad del Fútbol sijaitsee Las Rozasissa, lähellä maan pääkaupunkia Madridia.
Liitto hallinnoi muun muassa Espanjan jalkapallomaajoukkuetta sekä cup-kilpailuja Copa del Rey, Supercopa de España ja Copa RFEF. Liitto toimii yhteistyössä maan ammattilaissarjoja Primera Divisiónia ja Segunda Divisiónia järjestävän Liga de Fútbol Profesionalin kanssa ja vastaa itse kolmanneksi korkeimman sarjatason Segunda División B:n sekä kansallisten nuorten sarjojen järjestämisestä. Liiton alaisuudessa toimii 19 alueellista jalkapalloliittoa, jotka järjestävät alempia sarjoja.
Espanjan kuninkaallinen jalkapalloliitto perustettiin vuonna 1909. Kansainvälisen jalkapalloliiton Fifan jäsen siitä tuli vuonna 1913 ja Euroopan maanosaliiton Uefan jäsen vuonna 1954. Liiton puheenjohtaja on Ángel María Villar. Maajoukkueen päävalmentajana on vuodesta 2008 toiminut Vicente del Bosque.
Aiheesta muualla

Kuvia tai muita tiedostoja aiheesta Espanjan kuninkaallinen jalkapalloliitto Wikimedia Commonsissa
Real Federación Española de Fútbol (espanjaksi)
Espanja Kansainvälisen jalkapalloliiton sivustolla (Arkistoitu – Internet Archive) (englanniksi)
Espanja Euroopan jalkapalloliiton sivustolla (englanniksi)
Espanjan jalkapallo
Lajiliitto: Espanjan jalkapalloliitto

Sarjat: Primera División | Naisten mestaruussarja | Segunda División | Primera División RFEF | Segunda División RFEF | Tercera División RFEF | Espanjan jalkapallon aluesarjat 

Cup-kilpailut: Copa del Rey | Copa de la Reina (Espanjan naisten cup) 

Maajoukkueet: Espanjan maajoukkue | Espanjan naisten maajoukkue | Alle 21-vuotiaiden maajoukkue
| n k UEFA:n kansalliset jäsenliitot |
| --- | --- |
 Albania  Alankomaat  Andorra  Armenia  Azerbaidžan  Belgia  Bosnia ja Hertsegovina  Bulgaria  Englanti  Espanja  Färsaaret  Georgia  Gibraltar  Irlanti  Italia  Itävalta  Islanti  Israel  Kazakstan  Kosovo  Kreikka  Kroatia  Kypros  Latvia  Liechtenstein  Liettua  Luxemburg  Malta  Moldova  Montenegro  Norja  Pohjois-Irlanti  Pohjois-Makedonia  Puola  Portugali  Ranska  Romania  Ruotsi  Saksa  San Marino  Serbia  Skotlanti  Slovakia  Slovenia  Sveitsi  Suomi  Tanska  Turkki  Tšekki  Ukraina  Unkari  Valko-Venäjä  Venäjä  Viro  Wales
Jasmin Selberg

Jasmin Selberg vuonna 2023.
Jasmin Selberg (s. 11. elokuuta 1999 Tallinna) on saksalais-virolainen malli ja kauneuskuningatar, joka voitti Miss International -kilpailun vuonna 2022.